Valbona

**Valbona** ye una villa y municipio de la provincia de Teruel, situau en la comarca de Gúdar-Chabalambre. La suya población ye de 181 habitants (2017), en una superficie de 40,81&nbsp;km² y una densidat de población de 4,44 hab/km².

## Toponimia
Lo toponimo *Valbona* ye interpretable a partir de lo latín *VALLIS BONA* ("val buena"), y no presenta la diftongación de la *Ŏ* curta latina que cabría esperar en una zona antigament aragonesoparlant. D'acuerdo con Agustín Ventura Conejero se remontaría a un periodo antigo cuan encara no heba diftongau esta *Ŏ*, lo que suposaría un orichen mozarabe. Son toponimos cognatos de la Valbona teruelana en atras parz de la Peninsula Iberica: Valbona de Duero, Valbona de Pisuerga, Balboa, Valboa, Vallbona d'Anoia y Vallbona de les Monges. Semanticament podría representar un caso de toponimo propagandistico con un nombre sucherent pa atrayer repobladors en la mesma linia que La Puebla de Valverde en la Comunidat de Teruel, y belatros en la Comunidat de Daroca (Cuenca Buena, Fuent Buena, Valverde y Villa Dolz) y lo foneticament mozarabe Villafelich cerca de Calatayú.

## Cheografía
Valbona ye situada en la depresión de Sarrión a l'este de la sierra de Camarena, a lo sud-este de la sierra de los Cabezos, a lo sud de la sierra d'el Chaparral y a lo sud-ueste de la sierra de Nogueruelas, sierras dende a on que baixan cursos d'augua de la cuenca hidrografica de Millars como lo río de Cedriellas y lo río d'Alcalá, dito tamién río de Valbona en lo suyo zaguer tramo.

Auguas enta baixo de Valbona complegan los ríos de Cedriellas y d'Alcalá. Lo río d'Alcalá se consideraba por la suya longaria u por lo suyo cabal lo primer tramo de lo río Millars dica mitat de lo sieglo XX. La construcción de lo entibo de Valbona en 1955 fizo que se reconsiderás cual yera lo primer tramo de Millars, considerando-se que yera lo río de Cedriellas.

En lo termin municipal de Valbona se troban los nuclios de población habitaus u deshabitaus d'Alcafas, Chillapajares, Alpenyes, Pinar d'el Cerro, Molinete y Rinconadas y Sabinar y Río Pilas.

### Mugas
Lo suyo termin municipal muga con Mora de Rubielos, Sarrión, La Puebla de Valverde, Formich Susano y con Cabra de Mora.

## Historia
Entre 1446 y 1495 feguraba en la sobrecullida de Teruel. En 1610 feba part de la part serrana de lo Condau de Fuents. En 1646 yera una localidat de la vereda de Teruel. Entre 1711 y 1833 yera en lo correchimiento de Teruel. En 1785 teneba la categoría de villa. Yera en lo partiu chudicial de Mora de Rubielos pero en 1965 pasó depender de lo partiu chudicial de Teruel.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:240
TimeAxis   = orientation:vertical
ScaleMajor = unit:year increment:50 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:184
  bar:2000 from:0 till:187
  bar:2002 from:0 till:199
  bar:2004 from:0 till:212
  bar:2006 from:0 till:229
  bar:2008 from:0 till:205
  bar:2010 from:0 till:224
  bar:2012 from:0 till:211
  bar:2014 from:0 till:198
  bar:2016 from:0 till:186
  bar:2018 from:0 till:174
  bar:2020 from:0 till:172
 


## Administración
### Reparto de concellers



### Alcaldes

## Puestos d'intrés
* Ilesia de Sant Antón.
* Entibo de Valbona (u Ibáñez Martín).
* Ermita de Sant Cristoval.
* Ermita de Loreto.

## Fiestas
* 16-17 de setiembre.

## Personalidaz naixidas de Valbona
*José Ibáñez Martín (1896-1969). Ministro d'Educación de 1939 a 1951.
*Francisco Piquer Rodilla (1666 — 1739).

## Referencias

## Bibliografía
* Jorge Hermosilla Pla (dir.): *El regadío tradicional y el patrimonio hidráulico del Alto Mijares turolense*. ESTEPA (Estudis del Territori i del Patrimoni), 2011, pp.&nbsp;43–148.
* Eduardo Viñuales Cobos (coordinador): *Red natural de Aragón. nº 9, Gúdar-Javalambre* Prames, 2006.